रायबरेली : पी0सी0एफ के सभापति आदित्य यादव ने कहा कि समाजवादी सरकार सहकारिता के विकास के लिए कृत संकल्प है। बन्द पड़ी सहकारी संस्थाओं को पुनः जीवित किया गया है। साथ ही सहकारी संस्थाओं के जनतांत्रिक स्वरूप को भी मजबूत किया गया है । उन्होंने यह भी कहा कि केंद्र सरकार द्वारा उर्वरक का मूल्य बढ़ाये जाने पर भी राज्य में उर्वरक का मूल्य नहीं बढ़ाया गया। किसानों को आगामी खरीफ में उर्वरक की पर्याप्त उपलब्धता बनाये रखने के लिए पी0सी0एफ0 ने अपने गोदाम में 05 लाख मी0टन उर्वरक भण्डारित कर ली है। श्री यादव ने कहा कि सहकारिता में महिलाओं की भागीदारी बढ़ाने पर बल दिया जा रहा है। राज्य सरकार बहुसंख्यक ग्रामीण जनता को तत्काल चिकित्सा उपलब्ध करानें के लिए एम्बुलेन्स सेवा दी जा रही है जिसकी नकल अन्य प्रदेशों द्वारा की गयी है। राज्य सरकार द्वारा देश मे पहली बार किसानों की सिंचाई का पानी निःशुल्क उपलब्ध कराया जा रहा है।